སྟེང་དུ་ཨཱ་ལི་ཀཱ་ལི་ཡོངས་སུ་གྱུར་པ་ལས། ཨོཾ་ཨཱཿཧཱུཾ་གི་ཡི་གེ་སྟེང་ནས་སྟེང་དུ་
གནས་པའོ། །དེ་རྣམས་ལས། དཀྱིལ་འཁོར་གྱི་འཁོར་ལོའི་ལྷ་རྣམས་སྤྲོས་ཏེ། འགྲོ་དོན་བྱས་ནས་སྙོམས་པར་འཇུག་པ་སྔོན་དུ་འགྲོ་བས་ཞུ་བར་གྱུར་པ་དེ་རྣམས་རང་རང་གི་ས་བོན་ཡི་གེ་གསུམ་པོ་རྣམས་ལ་བཅུག་སྟེ། དེ་
རྣམས་ཀྱང་རིམ་གྱིས་བདུད་རྩིར་ཞུ་བར་བལྟས་ལ། གཏོར་མ་ལ་ཐིམ་པས་ཇི་ལྟར་འདོད་པ་བཞིན་དུ་བྱིན་གྱིས་བརླབས་པར་བསམ་སྟེ། གཏོར་མ་བྱིན་གྱིས་བརླབས་པའོ། །དེ་ནས་སྐད་ཅིག་མའི་སྔགས་བརྗོད་པས་མདུན་དུ་ཕྱིའི་
དཀྱིལ་འཁོར་རྟེན་དང་བརྟེན་པར་བཅས་པ་དུར་ཁྲོད་བརྒྱད་ཀྱིས་བསྐོར་བ་བསྐྱེད། དེ་ནས་ཕམ་མཐིང་པའི་མན་ངག་གིས། བདག་གི་ཐུགས་ཀ་ནས་འོད་ཟེར་འཕྲོས། དུར་ཁྲོད་བརྒྱད་ལ་ཕོག་པས་དཀྱིལ་འཁོར་གྱི་འཁོར་ལོ་དུར་
ཁྲོད་བརྒྱད་ཀྱིས་བསྐོར་བ་དང་བཅས་པ་ཆ་བརྒྱད་དུ་གྱུར་པར་བསམ། དེ་ནས་སྔར་ཡེ་ཤེས་པ་སྤྱན་དྲངས་པའི་ཏིང་ངེ་འཛིན་དང་སྔགས་དང་ཕྱག་རྒྱ་རྣམས་ཀྱིས་དཀྱིལ་འཁོར་པ་ཆ་དགུ་སྤྱན་དྲང་ངོ་། །ཛཿཧཱུཾ་བཾ་ཧོཿ དགུག་
གཞུག་བཅིང་མཉེས་པར་བྱ། ཡོ་ག་ཤུདྡྷིའི་སྔགས་ཀྱིས་བརྟན་པར་བྱས་ལ་ཕྱི་ནང་གི་མཆོད་པས་མཆོད་དོ། །དེ་ནས་གཡས་གཡོན་གྱི་ལག་པས་པད་སྐོར་བྱ་སྟེ། མཁའ་འགྲོ་མ་དྲ་བ་དམ་པའི་བདེ་བ་ས་མ་ཡ་ཧཱུཾ། ས་མ་ཡ་

ཧོ། ས་མ་ཡ་སྟཱཾ། ས་མ་ཡ་ཧོ། ས་མ་ཡ་སྟཱཾ། ས་མ་ཡ་ཧོ། ཞེས་བརྗོད་ཅིང༌། གཡས་དང་གཡོན་དུ་བསྐོར་ཏེ། མཆོད་བྱ་མཆོད་པ་མཆོད་བྱེད་རྣམས་དབྱེ་བ་མེད་པར་མོས་པ་སྔོན་དུ་འགྲོ་བས་ལྷ་རྣམས་མཉེས་པར་བྱའོ། །
དེ་ནས་ཨཱ་ལི་ཀཱ་ལི་ལས་ཟླ་བ་ཉི་མའི་རང་བཞིན་རང་གི་ལག་པ་གཡས་པ་དང་གཡོན་པ་ཁ་སྦྱར་བར་གནས་པའི་ཧཱུཾ་ཡིག་བསམ་ལ། ཨོཾ་ཨ་ནྱ་ནྱ་ཨ་ནུ་ག་ཏ་སརྦ་ངྷརྨཔ་རསྤ་ར་ཨ་ནུ་པྲ་ཝིཥྚ་སརྦ་ངྷརྨ། ཨ་དྱེནྟ་ཨ་ནུ་པྲ་ཝིཥྚ་
སརྦ་ངྷརྨཿ ཨོཾ་ཨཱཿཧཱུཾ་ཞེས་བརྗོད་པས། ཧཱུཾ་ལས་སྐྱེས་པའི་རྡོ་རྗེ་སྙིམ་པ་ལ་གཏོར་མའི་སྣོད་དངོས་སུ་བཞག་པའམ་བསམ་སྟེ། ལྷ་མོ་ཚད་མ་དམ་ཚིག་ཚད་མ་དང༌། །དེས་བརྗོད་གསུང་ཡང་མཆོག་ཏུ་ཚད་མ་སྟེ། །བདེན་པ་
འདི་དག་གིས་ནི་ལྷ་མོ་རྣམས། །བདག་ཅག་རྗེས་སུ་འཛིན་པའི་རྒྱུར་གྱུར་ཅིག །ཅེས་བརྗོད་ལ་ཧཱུཾ་ཡིག་ལས་སྐྱེས་པའི་རྡོ་རྗེ་རྩེ་གཅིག་པ་ལས་ཐོན་པའི་འོད་ཟེར་གྱི་སྦུ་གུ་རྣམས་ཀྱིས་བདུད་རྩིར་བཀུག་སྟེ། ལྷ་རྣམས་ཀྱིས་གསོལ་ཿ
བར་བལྟས་ལ། གཡས་གཡོན་གྱི་ལག་པས་པད་སྐོར་བྱ་ཞིང༌། རྡོ་རྗེ་ཐལ་མོ་ཁ་ཕྱེ་བའི་ཕྱག་རྒྱས། གྲུབ་ན་ཀ་ར་ཀ་ར་ལ་སོགས་པའི་སྔགས་རྣམས་ཀྱིས་གཙོ་བོ་ཡབ་ཡུམ་དང་འཁོར་ལོ་གསུམ་གྱི་དཔའ་བོ་ལ་དབུལ། མ་གྲུབ་
ན་ཐུན་མོང་དུ་འོག་མ་ལ་བསྡུ། ཨོྃ་བཛྲ་ཨ་ར་ལྀ་ཧོཿཛཿཧཱུཾ་བཾ་ཧོཿབཛྲ་ཌཱ་ཀི་ཎྛཿ ས་མ་ཡ་སྟཱཾ། ཏྲཾ་ཤྱ་ཧོཿ ཞེས་ལན་ལྔ་བརྗོད་ལ་ཕྱོགས་གཡོན་བསྐོར་དང༌། མཚམས་གཡས་བསྐོར་གྱིས་འཁོར་ལོ་ལྔ་ལ་རིམ་པ་བཞིན་དབུལ

আ
།ལོ། །དེ་ནས་ཞལ་བསིལ་དང༌། མེ་ཏོག་ལ་སོགས་པས་མཆོད་ཅིང༌། ཕྱག་ཏུ་ཏམྦུ་ལ་ལ་སོགས་པ་ཕུལ་ནས་པད་སྐོར་སྔོན་དུ་འགྲོ་བས་ཡང་དག་པར་མཆོད་ཅིང་། ནང་བདུད་རྩིའི་མཆོད་པས་ཀྱང་
མཆོད་ལ། སྔར་བཤད་པའི་བསྟོད་པས་བསྟོད་ལ། སྲིད་པ་དང་མཉམ་ཞི་བའི་ཆགས་བཅོམ་ཀུན་ཏུ་རྟོག་པ་འཇོམས། །ཁྱོད་ནི་དངོས་པོ་མཐའ་དག་མཁའ་ལྟར་གཟིགས་པ་དག་དང་ལྡན། །མགོན་པོ་ཤིན་ཏུ་བརྩེ་བ་ལྕི་བའི་ཆུས་
༜བརླན་ཐུགས་ཀྱི་ཆུས། །མཛོད་ཅིག་ལྷ་མོ་རྣམས་ནི་བདག་ལ་ཤིན་ཏུ་རྗེས་བརྩེར་མཛོད། །ཅེས་བརྗོད་དེ་གསོལ་བ་གདབ་བོ། །དེ་ནས་དུར་ཁྲོད་བརྒྱད་ཀྱི་ཕྱོགས་སྐྱོང་བ་ལ་སོགས་པ་རྣམས་ལ་སྔོན་བཞིན་བསྐོར་བར་བྱ་སྟེ། ཨོྃ་
ཁ་ཁ་ཁཱ་ཧི་ཁཱ་ཧི། སརྦ་ཡཀྵ། རཀྵ་ས། བྷུ་ཏ། པྲེ་ཏ། པི་ཤཱ་ཙ། ཨུརྻ་ད། ཨ་པ་སྨ་ར། ཌཱ་ཀ་ཌཱ་ཀི་ཎྱ་དཱ་ཡ། ཨི་མཾ་བཾ་ལིཾ་གྲིཧྞནྟུ། ས་མ་ཡ་རཀྵནྟུ། མ་མ་སརྦ་སིདྡྷིམྨེ་པྲ་ཡ་ཙྪནྟུ། ཡ་ཐེ་ཝཾ། ཡ་ཐེỷ། བྷུ་ཛ་
ཐ། པི་པཱ་ཐ། ཛི་གྷ་ཐ། མཱ་ཏི་ཀྲ་མ་ཐ། མཻ་མ་སརྦ་ཨཱ་ཀ་ར་ཏ་ཡ་སད་སུ་ཁཾ་བི་ཤུདྡྷ་ཡེ། ས་ཧཱ་ཡི་ཀ་བྷ་ཝནྟུ་ཧཱུྃ་ཧཱུྃ་ཕཊ་ཕཊ་སྭཱཧཱ། ཞེས་པས་ཕུལ་ནས་སྔར་བཞིན་དུ་མཆོད་ཅིང༌། རྐང་པ་བརྒྱད་པའི་སྔགས་ཀྱིས་བསྟོད་
ནས། ལྷ་ཡི་ཚོགས་རྣམས་མ་ལུས་དང༌། །ཀླུ་ཡི་ཚོགས་རྣམས་མ་ལུས་དང༌། །གནོད་སྦྱིན་ཚོགས་རྣམས་མ་ལུས་དང༌། །སྲིན་པོའི་ཚོགས་རྣམས་མ་ལུས་དང༌། །འབྱུང་པོའི་ཚོགས་རྣམས་མ་ལུས་དང༌། །ཡི་དྭགས་ཚོགས་
རྒྱ་ སོ་གཉིས་
653

བདེ་མཆོག་ཆོས་སྐོར་
རྣམས་མ་ལུས་དང༌། །ཤ་ཟའི་ཚོགས་རྣམས་མ་ལུས་དང༌། །སྨྱོ་བྱེད་ཚོགས་རྣམས་མ་ལུས་དང༌། །བརྗེད་བྱེད་ཚོགས་རྣམས་མ་ལུས་དང༌། །མཁའ་འགྲོའི་ཚོགས་རྣམས་མ་ལུས་དང༌། །མ་མོའི་ཚོགས་རྣམས་མ་ལུས་
དང༌། །མ་ལུས་པ་ནི་ཐམས་ཅད་དག །འདིར་གཤེགས་བདག་ལ་དགོངས་སུ་གསོལ། །བསྟན་པ་བསྲུང་དང་འགྲོ་བའི་དོན་མཛད་ཕྱིར། །ཐུགས་དམ་བཅས་ཤིང་ཞལ་གྱིས་བཞེས་པ་རྣམས། །དཔལ་ཆེན་བཀའ་སྡོད་ཡིད་ལྟར་
མགྱོགས་པ་ཡི། །འཇིགས་པའི་གཟུགས་ཅན་དྲག་གཏུམ་མི་བཟད་པ། །གདུག་པ་འདུལ་མཛད་ནག་པོའི་ཕྱོགས་རྣམས་འཇོམས། །རྣལ་འབྱོར་ལས་ལ་འབྲས་བུ་སྟེར་མཛད་ཅིང༌། །མཐུ་སྟོབས་བྱིན་རླབས་བསམ་གྱིས་མི་ཁྱབ་
པའི། །གནོད་སྦྱིན་ཚོགས་སོགས་བརྒྱད་ལ་ཕྱག་འཚལ་ལོ། །སྡེ་བརྒྱད་བཙུན་མོ་སྲས་དང་གཡོག་བཅས་པས། །དངོས་གྲུབ་ཀུན་གྱི་བཀའ་དྲིན་བདག་ལ་སྩོལ། །རྣལ་འབྱོར་འདི་ཞེས་བྱ་བ་འཁོར་བཅས་ལ། །ནད་མེད་ཚེ་དང་
དབང་ཕྱུག་དང༌། །དཔལ་དང་གྲགས་དང་སྐལ་བ་བཟང༌། །ལོངས་སྤྱོད་རྒྱ་ཆེན་ཀུན་ཐོབ་ཅིང༌། །ཞི་དང་རྒྱས་ལ་སོགས་པ་ཡི། །ལས་ཀྱི་དངོས་གྲུབ་བདག་ལ་སྩོལ། །སྲུང་མས་རྟག་ཏུ་གྲོགས་མཛོད་ཅིག །དུས་མིན་འཆི་
དང་ནད་རྣམས་དང༌། །གདོན་དང་བགེགས་རྣམས་ཞི་བ་དང༌། །རྨི་ལམ་ངན་དང་མཚན་མ་ངན། །བྱ་བྱེད་ངན་པ་མེད་པར་མཛོད། །འཇིག་རྟེན་བདེ་ཞིང་ལོ་ལེགས་དང༌། །འབྲུ་རྣམས་རྒྱས་ཤིང་ཆོས་འཕེལ་དང༌། །བདེ་
654

བརྒྱ་ སོ་གསུམ་
আ
།ལེགས་ཐམས་ཅད་འགྲུབ་པ་དང༌། །ཡིད་ལ་འདོད་པ་ཀུན་འགྲུབ་ཤོག །ཅེས་གསོལ་བ་བཏབ་ནས། ཨོཾ་ཡོ་ག་ཤཱུདྡྷསརྦ་དྷརྨ་ཡོ་ག་ཤུདྡྷེ྅ཧཾ། ཞེས་བརྗོད་དེ་པད་སྐོར་ཕྱག་རྒྱས་མཉེས་པར་བྱས་
ལ། ཕྱག་རྒྱ་ཉེ་བར་སྡུད་པ་ན་འཁྱུད་པའི་སྟངས་ཀ་སྔོན་དུ་འགྲོ་བས། མཐེ་བོང་དང་མིང་མེད་ཀྱིས་སེ་གོལ་བརྡབས་ནས། ཨོྃ། མཛད་དོ་སེམས་ཅན་ཀུན་གྱི་དོན། ྋ།ཇི་ལྟའི་རྗེས་མཐུན་དངོས་གྲུབ་སྩོལ། །སངས་རྒྱས་ཡུལ་
དུ་གཤེགས་པ་དང༌། །ཇི་ལྟར་བདེ་བར་བཞུགས་སུ་གསོལ། །ཨོཾ་བཛྲ་མཿཞེས་བརྗོད་དེ་གཤེགས་པར་བྱའོ། །མདུན་དུ་སྤྲུལ་པའི་ལྷའི་དཀྱིལ་འཁོར་རྣམས་བདག་ཉིད་ལ་བསྡུས་ལ། ངག་གི་ལས་ཐམས་ཅད་ཨཱ་ལི་ཀཱ་ལིའི་རང་
བཞིན་དུ་བསམ་ལ། མགོར་ཨོཾ་དང་མཇུག་ཏུ་ཧཱུཾ་ཧཱུཾ་ཕཊ་སྦྱར་བའི་ཨཱ་ལི་ཀཱ་ལི་བརྗོད། ཐུན་མཚམས་ཐམས་ཅད་དུ་ཧེ་རུ་ཀའི་ཡིག་བརྒྱ་བརྗོད་དེ་ལྷག་ཆད་ཁ་བསྐང༌། ནོངས་པ་བཟོད་པ་གསོལ་ཏེ། གཏོར་མའི་རྣལ་འབྱོར་
ཏེ། བསྐྱེད་པའི་རིམ་པའི་ཡན་ལག་གོ། །དེ་ནས་རྫོགས་པའི་རིམ་པ་ནི། བསྐྱེད་རྫོགས་སྟན་ཐོག་གཅིག་ཏུ་སྒོམ་ན་བཟླས་པའི་གོང་དུ་བསྒོམ་པར་བྱ་ལ། དེ་ལས་གཞན་དུ་སྐབས་ཅི་བདེ་བར་ཕྱི་ནང་གི་ཧེ་རུ་ཀ་གསལ་བཏབ་
ནས། ནང་གི་ཧེ་རུ་ཀའི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ། རྟག་ཏུ་སྙིང་ལ་གནས་པའི་གཉིས་མེད་ཀྱི་ཡེ་ཤེས་མཚོན་པའི་ཐིག་ལེ་དཀར་པོ་ངོ་བོ། གཟུང་འཛིན་དང་ཡོད་མེད་གཉིས་མེད་པའི་གཅིག་པུ། རྣམ་པ་འགྱུར་
655

བ་མེད་པའི་བདེ་བ་སྟོང་པ་དང་དབྱེར་མེད་པ་ཡུངས་འབྲུ་ཙམ་མེ་ལོང་གི་གཟུགས་བརྙན་བཞིན་གསལ་བར་བསྒོམ་ལ། འཇམ་རླུང་ཁ་སྦྱོར་དུ་བཟུང་སྟེ་ཡུན་རིང་དུ་བསྒོམ་མོ། །དེ་ནས་ཐུན་གཏོང་བར་འདོད་ན་ཟླ་བ་ཐིག་ལེ་དང་
བཅས་པ་སྙིང་ཁར་བསྟིམས་ཏེ། ཧེ་རུ་ཀའི་རྣམ་པར་དྲན་པས་ལྡང་ངོ༌། །དེ་ལྟར་སྒོམ་པར་བྱེད་པའི་སྐྱེ་བོ་ལ་ངེས་པར་གཉིས་སུ་མེད་པའི་ཡེ་ཤེས་སྐྱེ་བར་འགྱུར་རོ། །རྫོགས་པའི་རིམ་པའོ། །ཉལ་བའི་ཚེ་སྙིང་གའི་ཐིག་ལེ་
ལས་འོད་འཕྲོས་ཏེ། བརྟན་གཡོ་ཁམས་གསུམ་པོ་ཐམས་ཅད་འོད་དུ་ཞུ་ནས་ཕྱིའི་ཧེ་རུ་ཀ་ལ་ཐིམ། ཕྱིའྀ་ཧེ་རུ་ཀ་ཡབ་ཡུམ་སྙིང་གའི་ལྷ་བཅུ་གསུམ་ལ་བསྡུ། དེའི་ཡང་དམ་ཚིག་གི་འཁོར་ལོ་བདེ་ཆེན་འཁོར་ལོ་ལ། དེ་གཙོ་བོ་
་ཡབ་ཡུམ་ལ། ཡུམ་ཡབ་ལ། ཡབ་སྙིང་གའི་ཏིང་ངེ་འཛིན་སེམས་དཔའ་ཧཱུཾ་ལ། ཧཱུྃ་གི་ཞབས་ཀྱུ་ཧ་ལ། ཧ་མགོ་བོ་ལ། དེ་ཟླ་ཚེས་ལ། དེ་ཐིག་ལེ་ལ། དེ་ནཱ་ད་ལ། ནཱ་ད་ཡང་ཇེ་ཕྲ་ཇེ་ཕྲར་སོང་སྟེ། མཐར་སྟོང་པ་ཉིད་ཀྱི་ྂ
ངང་དུ་བཞག་ལ་གཉིད་ལོག་པར་བྱའོ། །ནང་པར་ལྡང་བའི་རྣལ་འབྱོར་གྱིས་ལངས་ལ་སྔར་བཞིན་དུ་སྤྱད་པར་བྱ་སྟེ། ལམ་མངོན་པར་རྟོགས་པའི་རིམ་པའོ། །དེ་བརྟན་པར་བྱེད་པའི་སྤྱོད་པ་ནི། བསྐྱེད་རིམ་བརྟན་པར་བྱ་བའི་
ཕྱིར་དབེན་པའི་གནས་སུ་ལུས་ལ་ཕྱག་རྒྱ་དྲུག་གིས་བརྒྱན། ལག་ཏུ་ཌ་མ་རུ་དང་ཁ་ཊཱཾ་ག་ཐོགས་ཏེ། ཁ་ཊཱཾ་ག་ནི་དཔལ་ཧེ་རུ་ཀའི་སྐུ་ཐབས་ཀྱི་རང་བཞིན། ཤེས་རབ་སྟོང་པ་ཉིད་མཚོན་པ་ཌ་མ་རུའི་སྒྲ། ཉིན་མོ་དམིགས་ཤིང་

حه
আ
།སྣང་བ་དང་བཅས་པའི་རང་བཞིན་ཡིན་པས་བཅོམ་ལྡན་འདས་རྡོ་རྗེ་ཅན། མཚན་མོ་ནི་མི་དམིགས་ཤིང་སྣང་བ་མེད་པའི་རང་བཞིན་ཡིན་པས་རྣལ་འབྱོར་མར་བཤད་པ་བཞིན་བརྟན་པར་བསྒོམ་མོ། །
དཔལ་ཧེ་རུ་ཀའི་ང་རྒྱལ་གྱིས་གཉིས་མེད་ཡེ་ཤེས་ཀྱི་སེམས་དང་ལྡན་པས་མི་བྱ་བ་ཅི་ཡང་མེད་པའི་ཕྱིར། འཇིགས་པ་དང་དོགས་པ་ཐམས་ཅད་རྣམ་པར་སྤངས་ཏེ། རྣམ་པར་མི་རྟོག་པའི་སེམས་ཀྱིས་འདོད་པའི་ཡོན་ཏན་རྣམས་
ལ་འཇིག་རྟེན་ཆོས་བརྒྱད་མགོ་མཉམ་པའི་ཕྱིར་དཔའ་བོས་སེང་གེ་བཞིན་དུ་སྐྲག་པ་མེད་པར་སྤྱོད་པ་ནི་བརྟན་བྱེད་ཀྱི་ཡན་ལག་གོ། །དེ་ལྟར་རིམ་པ་གཉིས་སྤྱོད་པ་དང་བཅས་པ་ཉམས་སུ་བླངས་པས་ཉོན་མོངས་པ་རྣམས་སྤངས་
པའི་མྱ་ངན་ལས་འདས་པ་ཆོས་ཀྱི་དབྱིངས་ལ་སེམས་ཅན་གྱི་དོན་བྱ་བའི་ཕྱིར། ཡེ་ཤེས་ཀྱི་རང་བཞིན་གྱི་སྐུ་དཔའ་བོ་ཧེ་རུ་ཀ་ནི། དྲུག་པ་ཆོས་ཀྱི་དབྱིངས་ལ་ཡོངས་སུ་སྤྱོད་པའི་དེ་བཞིན་ཉིད་རྟོགས་པའི་ཡེ་ཤེས་ཀྱི་སེམས་ཀྱིས་ི
གདུལ་བྱའི་སྣང་བ་དང་མཐུན་པར་སྤྲུལ་པ་སྟེ། དག་པའི་ཆོས་སྟོང་པ་ཉིད་ཀྱི་སྤྲུལ་པ་ནི་ཕག་མོའི་གཟུགས་སུ་བསྟན་པ་ཡིན་ནོ། །དཔེར་ན་ཁྱིམ་ནས་ཁྱིམ་གཞན་དུ་བགྲོད་པ་བཞིན་དུ། སེམས་ངལ་གསོ་བ་ཙམ་དུ་རྣམ་པར་
གནས་པ་ལ་རྣལ་འབྱོར་པ་འཆི་ཞེས་བརྟགས་ཀྱི། དོན་དམ་པར་མྱ་ངན་ལས་འདས་པ་སྟེ་ཤི་བར་མི་སྟོན་ཏེ། གལ་ཏེ་འཕོ་བས་འཆི་བར་གྱུར་པའི་དུས་ན། རྣལ་འབྱོར་པ་དཔའ་བོ་དང་རྣལ་འབྱོར་མ་རྣམས་ཀྱིས་རོལ་མོ་དང་

བདེ་མཆོག་ཆོས་སྐོར་
བཅས་པས་མཁའ་སྤྱོད་ཀྱི་གནས་སུ་འཁྲིད་དོ། །དེ་ལྟ་བུའི་ལྷའི་རྣལ་འབྱོར་ཉམས་སུ་ལེན་པའི་དཔའ་བོ་ཆེན་པོ་དང་རྣལ་འབྱོར་མ་ནི་ས་སྟེང་སྟེ་འཇིག་རྟེན་ན་དཀོན་ནོ། །ལམ་གྱི་འབྲས་བུའོ། །དེ་ལྟར་ལམ་འབྲས་བུ་དང་བཅས་
པའི་ཆོ་ག་སྣ་ཚོགས་ཡིད་དུ་འོང་བས་ན། ཉམས་དགའ་བ་འདི་གདུལ་བྱ་བསམ་པ་སྣ་ཚོགས་ཡོད་པས་འདི་ལྟ་བུ་ལ་མོས་པ་རྣམས་རྗེས་སུ་བཟུང་བའི་ཕྱིར་རྡོ་རྗེ་འཆང་གིས་གསུངས་པ་སྟེ། དེ་ཡང་དེ་ཁོ་ན་ཉིད་ཀྱི་རྟོགས་པ་མེད་
ན་འཆིང་བར་འགྱུར་བ་ལ། གང་ཞིག་རང་བཞིན་ཤེས་པའི་དེ་ཁོ་ན་ཉིད་ཀྱི་རྟོགས་པ་ཡོད་པར་གྱུར་ན། འཆིང་བྱེད་དེ་ཐམས་ཅད་གྲོལ་བའི་རྒྱུར་འགྱུར་པའི་ཕྱིར་རོ། །དཔལ་ལྡན་འཁོར་ལོ་སྡོམ་པའི་སྒྲུབ་པའི་ཐབས། །དྲིལ་བུ་
ཞབས་ཀྱི་གཞུང་གི་རྣམ་བཤད་འདི། །དམ་པས་བསྐུལ་ཕྱིར་རིན་ཆེན་གྲུབ་ཀྱིས་བཀོད། །དགེ་དེས་འགྲོ་ཀུན་རྡོ་རྗེ་འཆང་ཐོབ་ཤོག །དཔལ་ལྡན་འཁོར་ལོ་སྡོམ་པའི་ལུས་ཀྱི་དཀྱིལ་འཁོར་གྱི་མངོན་པར་རྟོགས་པ་ལྷུན་གྱིས་གྲུབ་
པའི་དཀྱིལ་འཁོར་གསལ་བར་བྱེད་པ་ཞེས་བྱ་བ་འདི། ལུང་རིགས་སྨྲ་བ་དུས་འཁོར་བ་འཇམ་དབྱངས་དཀར་པོས་ཡང་ཡང་བསྐལ་ཞིང༌། བྱང་ཆུབ་སེམས་དཔའ་སེམས་དཔའ་ཆེན་པོ་རྒྱལ་བའི་སྲས་པོ་ཐོགས་མེད་ཀྱིས་བཀའ་
སྩལ་བ་དང་དུ་བླངས་ནས། དགེ་སློང་རིན་ཆེན་གྲུབ་ཀྱིས་དགེ་བྱེད་ཀྱི་ལོ་ཐ་སྐར་ཅན་གྱི་གནམ་སྟོང་ལ་རྫོགས་པར་བཀོད་པའི་ཡི་གེེ་པ་ནི། ཡོ་ག་པ་འཇམ་དཔལ་གྲུབ་བཟང་ངོ༌།། །།འདིའི་བརྒྱུད་པའི་རིམ་པ་ནི། བཅོམ་ལྡན་
658

আ
།འདས་བདེ་མཆོག རྡོ་རྗེ་ཕག་མོ། རྡོ་རྗེ་དྲིལ་བུ་པ། རུས་སྦལ་ཞབས། ཛཱ་ལན་ངྷ་ར་པ། ནག་པོ་སྤྱོད་པ་བ། གུ་ཧྱ་པ། རྣམ་རྒྱལ་ཞབས། ཏེ་ལོ་པ། ནཱ་རོ་པ། ཕམ་མཐིང་པ། ཀློག་སྐྱ་
ཤེས་རབ་བརྩེགས། མལ་གྱོ་བློ་གྲོས་གྲགས། ས་ཆེན་ཀུན་སྙིང༌། རྗེ་བཙུན་བསོད་རྩེ། རྗེ་བཙུན་གྲགས་རྒྱལ། ས་སྐྱ་པཎྜི་ཏ། བོ་དོང་རིན་པོ་ཆེ། རིན་པོ་ཆེ་ཁྲོ་ཕུ་བ། བླ་མ་རིན་ཆེན་སེང་གེ། དུས་གསུམ་གྱི་སངས་རྒྱས་
བུ་སྟོན་ལའོ། །